Document ID: /roh_data/filtered/fineweb-2-filterrobots_roh.jsonl.gz/9

Aktuelle Position
Incumbensa
La SSR garantescha cun ses service public il provediment da la populaziun svizra cun programs da radio e televisiun e procura per ina diversitad d'opiniuns. La SSR represchenta però er a moda cumplessiva la realitad svizra sin plaun naziunal e linguistic-regiunal e tar il radio era sin plaun regiunal, e quai en tut ils champs relevants per la societad – da la politica, la cultura e l'economia fin al sport ed il divertiment.
E betg il davos contribuescha la SSR al spiert da cuminanza da las differentas parts da la Svizra, al barat tranter las regiuns linguisticas ed a la chapientscha vicendaivla da las differentas culturas. U ditg cun auters pleds: la SSR sa differenziescha da purschiders commerzials, perquai ch'ella
- resguarda tut las regiuns linguisticas, sco era las maioritads e las minoritads
- offra ina varietad da temas, da cuntegns e da furmas da concepziun
- na preschenta betg mo la cultura, mabain creescha era cultura
- na metta betg en il center la quota, mabain la qualitad, la credibladad e la relevanza
- è independenta d'interess politics ed economics.